**Ақмола облысында жас суретшілердің**

**«Бояулар құпиясы» атты биеннале өтті**

Шығармашылық дарынды балалармен жұмыс жасау бойынша Ақмола облыстық оқу-әдістемелік орталығының базасында өткізілген «Бояулар құпиясы» жас суретшілердің облыстық биеннале өтті.

Ақмола облысының 14 ауданынан және Астана, Степногорск, Көкшетау қалаларынан келген 10-18 жас аралығындағы **100** бала сайысқа түсті.

Қазақстан Республикасы Суретшілер одағының және Еуразиялық дизайнерлер одағының мүшелерінен, жоғарғы оқу орындарының мұғалімдерінен құрылған кәсіби қазылар алқасы 3 жастық топтарынан жеңімпаздарды анықтады.

**«Мақтанышым - менің Астанам»** номинациясында Көкшетаулық Сегизбаева Шадияр және Симоченко Анастасия жеңіске жетті, 2 орынды - Болат Рахат *(Көкшетау қ.)* еншіледі, 3 орынға - Мукопадова Дарья *(Сандықтау ауданы)* және Исманова Нұрай *(Қорғалжын ауданы)* ие болды.

**«Рухани жаңғыру - жаңару жолы»** номинациясында ең үздік болып Жексембина Эльмираның *(Зеренді ауданы)* және Кошан Айымның *(Көкшетау қ.)* жұмыстары анықталды, 2-орынға Саакиева Диана, Абишева Камила *(Көкшетау қ.)* және Қайдар Нұрислам *(Зеренді ауданы)* ие болды, 3 орынды - Сахидолла Қамбар *(Қорғалжын ауданы)* және Аушева Лолита *(Зеренді ауданы)* қанжығаларына байлады.

Іс-шара барысында қатысушыларға облыстық оқу-әдістемелік орталығының мұғалімдерінен, Ш.Уәлиханов атындағы КМУ оқытушыларынан, ҚР Суретшілер одағының мүшелерінен шеберлік дәрістерін алды.

Сондай-ақ, байқау аясында жас суретшілердің портрет, натюрморт, «Мені Отаным» әңгімесін бейнелеу өнері жанрлары бойынша шығармашылық жұмыстарының көрмесі өтті.

Барлық жас дарындардың өнері хаттар мен естелік сыйлықтармен бағаланды.